Metro 2033 (roman)

Metro 2033 () — Rusiya yazıçısı Dmitri Qluxovski tərəfindən 2005-ci ildə yazılmış fantastik roman. Roman 2005-ci ildə Rusiyada, 18 mart 2010-cu ildə isə ABŞ-də nəşr olunmuşdur. Roman əsasında videooyun hazırlanmışdır. Dmitri Qluxovski daha sonra romanın davamı olan "Metro 2034" kitabını yazmışdır.

 Hekayə 
Hadisələr 2033-cü ildə baş verir. Nüvə müharibələrindən sonra dünya radiasiya ilə örtülüb, şəhərlər mutasiyaya uğramış heyvan sürüləri ilə doludur. İnsanlar dünyanın ən böyük metrosu — Moskva metrosunda sağ qalmağa çalışırlar. Romanın baş qəhrəmanı Artyomun stansiyası olan VDNÇ digər mutantların əksinə ağıllı olan, insanların zehinlərini oxuya bilən və onları toxunmadan öldürə bilən qəribə mutantların — Qaradərililərin təhlükəsi altındadır. Artyomun ögey atası Suxoyun keçmiş dostu cəsur Hanter Qaradərililərin sirrini açmaq üçün hər kəsin getməyə qorxduğu VDNÇ stansiyasının şimalındakı tunelləri öyrənməyə gedir. Hanter Artyoma geri qayıtmayacağı təqdirdə polisə müraciət etməsini deyir. Hanter günlərlə qayıtmayınca Artyom onu axtarmağa qərar verir. Kitab metro tunellərində və ancaq qaz maskası ilə çıxmağın mümkün olduğu xarici dünyada Artyomun stansiyasını xilas etmək üçün nasistlərlə, sovetlərlə və mutantlarla mübarizəsindən bəhs edir. Kitab oxuyucunu heyrətləndirəcək gözlənilməz bir sonluğa malikdir.

 Obrazlar 
AdıHaqqında Artyom  Romanın baş qəhrəmanı. Əsas misyası Hanterin qayıtmamasını "Polis" stansiyasına bildirməkdir. Hanter  "Ovçu" ləqəbli insan. Hanter metronun qaralardan qorunması üçün işləyən stalkerdir. Pyotr Andreyeviç  VDNX stansiyasının növbətçilərindən biri. Andrey  VDNX stansiyanın keşikçisi Saşa  Artyomun ögey atası. Saşa Artyom hələ uşaq ikən siçanlardan xilas etmiş, ona atalıq etmişdir. Jenya  Artyomun ən yaxın uşaqlıq dostu. Xan  Metronun sakinlərindən biri. Xeyirxahdır. Prospekt Mira stansiyasında Artyomun həyatını xilas edir Burbon  Alverçi. Burbon Artyomun onu "Prospekt Mira" stansiyasına qədər aparmasını xahiş edir, amma özü yolda ölür. Tuz  Adi sakin. Romanda əvvəlcə ona sadəcə saqqalllı adam kimi xitab olunur. Artyom və Hanter ilə birlikdə "Kitay-qorod" stansiyasına gedir. Mixail Porfiryeviç  Qoca kişi. Artyom "Kitay-qorod" stansiyasında onun həyatını xilas etmişdir. Vaneçka  Mixail Porfiryeviçin baxdığı kiçik qız.

 Fəsillər 
Roman 20 fəsildən ibarətdir:
№ Fəsilin adı Səhifə sayı (az.versiyası) 1  Səfər başlayır  35 2  Hanter  28 3  Əgər geri qayıda bilməsəm 27 4  Tunelin səsi  28 5  Avtomat daraqları üçün  31 6  Güclü olanın haqqı  36 7  Zülmət Xanlığı  36 8  Dördüncü Reyx  38 9  Öləcəksən  37 10  Keçid yoxdur  34 11  İnana bilmirəm  34 12  Polis şəhərciyi  33 13  Böyük Kitabxana  36 14  Yuxarıda  25 15  Plan  33 16  Ölülərin musiqisi  32 17  Böyük Soxulcanın övladları  26 18  İqtidar  32 19  Son müharibə  35 20  Sürünmək üçün dünyaya gələnlər  25

 Videooyun 

Metro 2033 romanı əsasında videooyun hazırlanmışdır. 4A Games firması tərəfindan 2010-cu ilin martında buraxılmışıdır. Yazıçı Dmitri Qluxovski də oyunun hazırlanmasında kömək göstərmişdir.

 Qəbul 
2010-cu ildə 500.000 nüsxəsi satılmışdır. 2 milyon insan kitab hələ çıxmamışdan əvvəl rəsmi saytından oxumuşdur. Roman 20-dən çox ölkədə 30 dilə tərcümə olundu. 2007-ci ildə "Eurocon" müasbiqəsində Avropa Elmi Fantastika Cəmiyyəti tərəfindən Təşviq Mükafatına layiq görüldü.

 Tərcümə və nəşr 
Kitab 20-dən çox ölkədə 30 dilə tərcümə olunub. Əsər 2013-cü ildə Elçin İbrahimov tərəfindən Azərbaycan dilinə tərcümə olunmuş və Hədəf nəşriyyatı tərəfindən çap edilmişdir."METRO 2033″-DMİTRİ QLUXOVSKİ  *Metro 2033, Dmitri Qluxovski  

 İstinadlar 

 Xarici keçidlər 
 Rəsmi saytı 
 Rəsmi facebook səhifəsi 
 Rəsmi vk səhifəsi 

Kateqoriya:Rusiya romanları
Kateqoriya:2005-ci ilin romanları
Kateqoriya:Rus dilində romanlar
Kateqoriya:Dmitri Qluxovskinin romanları
Kateqoriya:Uydurmada 2033-cü il